Uniuersis et singulis presentes litteras inspecturis Ericus Getingh, canonicus et officialis in spiritualibus ecclesie et curie Vpsalensis necnon delegatus .......nicus ad infrascripta deputatus, salutem et sinceram in Domino caritatem ac presentibus fidem indubiam adhibere. Noueritis reuerendissimum in Christo patrem et dominum dominum Gostauum, Dei et apostolice sedis gracia archiepiscopum Vpsalensem, regnj Suecie metropolitam et primatem, litteras sanctissimi in Christo patris et domini nostri, domini Leonis diuina clemencia pape decimj nuper recepisse cum vera ipsius bulla plumbata, non cancellatas, non abolitas, nec in aliqua suj parte suspectas, sed omni prorsus vicio et suspicione carentes huiusmodi sub tenore: Leo episcopus, seruus seruorum Dei, venerabili fratri Gostauo archiepiscopo Vpsalensi salutem et apostolicam benedictionem. Deuocionis tue sinceritas promeretur, vt votis tuis, per que presertim scandalis et animarum periculis salubriter consuleratur, quantum cum Deo possumus fauorabiliter annuamus. Sane pro parte tua nobis nuper exhibita peticio contihebat, quod cum incole et habitatores regnj Suecie, in quo quedam dioceses, vtputa tua Vpsalensis et Aboensis, triginta dietas legales in longitudine continentes existant, ab Vrbe et Romana curia per quatuor millia miliaria Jtalica vel circa distantes et Ruthenis infidelibus vicinj, quorum aliqui ab alijs ecclesiis cathedralibus per vigintj et plures dietas legales longe constitutj sunt, moram trahant, sepius contingit, quod clerici et presbiterj in partibus illis diuersis de causis ad rixas perueniunt et se multociens adinvicem percutiunt et mutilant usque ad sanguinis effusionem at postmodum eorum exessus et delicta huiusmodi celant, et nichilominus diuinis se immiscent at (= ac) missas et alia diuiua officia celebrant, jrregularitatem, super qua non nisi per sedem apostolicam cum eis dispensarj potest, contrahendo; et cum propter nimiam distantiam se sedj apostolice pro dispensatione super premissis impetranda commode presentare nequeant, clerici et presbiterj, qui jrregularitatem huiusmodi incurrunt, sic vsque ad extremum vite permanent in animarum suarum graue periculum et ecclesie scandalum non modicum. Si tibi, qui dicti regnj metropolitanus et primas existis, cum huiusmodi presbiteris irregularitatem premissorum occasionum contrahendi et super huiusmodi jrregularitate sic contracta dispensandj facultas concederetur, profecto ex hoc scandalis jnde prouenientibus et animarum periculis clericorum et presbiterorum predictorum salubriter consuleretur, quare pro parte tua nobis fuit humiliter supplicatum, vt super eis oportune prouidere de benignitate apostolica dignaremur. Nos igitur, qui fidelium quorumlibet salutj libenter consulimus, huiusmodi supplicationibus inclinati tibi quoad vixeris cum quibusuis clericis et presbiteris super irregularitate per eos premissorum occasionum aut eciam secundo nubentes seu ad secunda vota transeuntes benedicendo pro tempore contracta quodque in susceptis per eos ordinibus ministrare possint, omnem ab eis inhabilitatis et infamie maculam siue notam propterea abolendi, dispensandj ac desuper debitam absolutionem impendendj auctoritate apostolica tenore presencium facultatem concedimus, decernentes huiusmodi facultatem sub quibusuis reuocationibus, annullationibus, suspensionibus et modificationibus, que a nobis et sede apostolica eciam ex quibusvis causis eciam quantumcunque maximis et vrgentissimis hactenus emanarent et inposterum emanabunt cuiuscunque tenoris ac continencie existentant et quascunque clausulas eciam derogatorias (derogatorias) seu fortiores, efficaciores et insolitas in se continentes nullatenus comprehendi nec per illas reuocarj, suspendj vel moderarj posse neque debere, non obstantibus premissis ac constitutis et ordinationibus apostolicis ceterisque contrariis quibuscunque. Nulli omnino hominum liceat hanc paginam nostre ordinationis et voluntatis infringere vel ei ausu temerario contraire. Si quis autem hoc attemptare presumpserit, indignationem omnipotentis Dei et beatonum Petri et Pauli apostolarum eius se noverit incursurum. Datum Rome apud sanctum Petrum quinta idus ju.. anno tercio. Verum quia, reuerendissimus pater, dominus archiepiscopus prefatus ad executionem contentorum in premissis litteris apostolicis vlterius faciendam nequeat ad presens aliis arduis in regno et prouincia predictis jmpeditus negocijs personaliter interesse, idcirco nobis officialj prefato super vlteriori executione presen[ta]tarum litterarum facienda commisit plenarie vices suas donec eas ad se duxerit reuocandum; quo facto ex parte discretj viri Mathei Thome, presbiteri Aboensis, nobis oblata peticio contineleat, quod cum ipse olim ad rixas cum quodam scolarj in minoribus ordinibus constituto peruenit et eundem scolarem cum lapide vulnerando in capite vsque ad sanguinis effusionem citra in membrj alicujus mutilacionem immisit (?) et absolutione obtenta tanquam iuris ignarus postea se ministerio altaris et diuinis ingessit; ea propter asseritur a nonnullis exponentibus primam notam contraxisse et propterea in susceptis ordinibus ministrare non posse, quare sibi super hiis oportuno remedio supplicat humiliter prouiderj. Nos igitur auctoritate predicta prima(n)tus apostolica dicti exponentis compacientes inopie considerantesque, quod non ex malicia seu in contemptum clauum ecclesie, sed ex simplicitate et tanquam iuris ignarus diuini(s) vt premittitur se ingesserat, super quibus et ad circumstanciam postquam fuimus plenarie informatj de peritorum consilio et assensu exponentes ipsum id humiliter petentem a summa canonis duximus absoluendum et absoluimus. Ceterumque super jrregularitate predictarum occasionum contracta quod in susceptis ordinibus ministrare possit et valeat premissis non obstantibus generose dispensamus, omnem ab eo inhabilitatem et infamie maculam siue notam omnimodo abolendo iniuncta sibi nihilominus pro modo culpe penitentia sal..., jta tamen quod ex diocesi Vpsalensi et Aboensi suum exequi non debeat officium infra super hoc habita gracia superioris uel nostra licencia speciali. Datum Vpsalie in domo capitulari sub anno a natiuitate Domini millesimo quingentesim[o] decimo quinto die lune mensis nouembris duodecima sub sigillo officij curie predicte.